Barrow AFC
Barrow Association Football Club je nogometni klub iz Barrow-in-Furnessa, Engleska. Takmiči se u National League, petom rangu engleskog nogometa. Klub je osnovan 1901. godine. 1903. godine postaje član druge divizije Lancashire Combination. Pet godina kasnije je uspio da izbori promociju u prvu diviziju. U sezoni 1920-21. postaje prvak. Naredne sezone postaje član Football League. 1990. godine osvaja FA Trophy po prvi put. Ovaj uspjeh je ponovio 2010. godine. Tradicionalne boje kluba su plava i bijela. Domaće utakmice igra na stadionu Holker Street.